[{"text_idx": "#000031", "text": "Mudellennukid kasvuhooned kasvuhoone kasutamine kasvuhoone taimed talveaiad Aiato\u0308o\u0308riistad ko\u0308o\u0308gitehnika ko\u0308o\u0308ginoad toidu sa\u0308ilitamine ja vaakumpakendamine toidukuivatid taimede kasvatamine ravimtaimed rododendronid toataimed lindude toitmine ja linnuso\u0308o\u0308gimajad pesakastid lindudele Mudelrongid Lauanoad"}, {"text_idx": "#000032", "text": "kasvuhoone kasutamine kasvuhoone taimed talveaiad"}, {"text_idx": "#000037", "text": "Rasvatihane on meie ko\u0303ige tuntum ja arvukam talvine aialind aga kui ha\u0308sti me teda tegelikult tunneme. 10 fakti rasvatihase kohta, mida sa vo\u0303ib olla ei teadnud."}, {"text_idx": "#000039", "text": "Rasvatihase edu vo\u0303rreldes teiste va\u0308ikelindudega tuleneb suuresti tema paindlikusest kohastumisel uute olukordadega. U\u0308ks peamisi po\u0303hjusi rasvatihase arvukuse suurenemisel on tingitud ka linnuso\u0303prade talvisest toitmisest. Samal ajal kui enamus teisi aialinde on vaikselt ha\u0308a\u0308bumas, la\u0308heb rasvatihasel pa\u0308ris ha\u0308sti."}, {"text_idx": "#000040", "text": "Ta\u0308nu sellele, et rasvatihane elab tihti inimese vahetus la\u0308heduses on ta u\u0308ks enim uuritud linnuliik u\u0308ldse."}, {"text_idx": "#000041", "text": "U\u0308ks peamisi po\u0303hjusi, miks rasvatihaseid armastatakse uurimisto\u0308o\u0308desse kaasata on nende suur valmidus pesitseda pesakastides. See teeb uurimisalase koosto\u0308o\u0308 nendega lihtsamaks kui teiste lindudega. U\u0308ks ko\u0303ige pikaajalisemaid pidevaid rasvatihase uurimisto\u0308id alustati 1930. aastal Wytham Woodis, Inglismaal Oxfordi U\u0308likooli poolt. Uurimisto\u0308o\u0308 kestab siiani."}, {"text_idx": "#000043", "text": "Uurimised na\u0308itavad, et isase rasvatihase iseloomulik kahesilbiline laul on tavalise inimese poolt ko\u0303ige rohkem tuntud kevadine linnuha\u0308a\u0308l. Tegelikult on rasvatihase laulul palju variatsioone ja enimkasutatud on umbes 40 erinevat variatsiooni sellest laulust. On kindlaks tehtud, et need isalinnud, kelle laulul on rohkem variatsioone on pesitsemisel edukamad kui teised linnud."}, {"text_idx": "#000045", "text": "Kui rasvatihase isalindu vaadata, siis on kerge eristada kes on liider. Mida erksam ja kontrastsem on rasvatihase kollasel ko\u0303hul must jutt, seda edukam ja dominantsem on see isalind."}, {"text_idx": "#000048", "text": "Eestis pesitseb umbes 200-300 tuhat paari rasvatihaseid aga nende talvine arvukus on meil isegi kuni 900 tuhat lindu. Euroopas on rasvatihaseid umbes 36-76 miljonit paari."}, {"text_idx": "#000050", "text": "Kuigi rasvatihane pesitseb meelsasti pesakastides on ta pesakoha valikul va\u0308ga loominguline, kasutades pesakohaks na\u0308iteks aiaposte, postkaste ja isegi va\u0308lja ja\u0308etud jalano\u0303usid."}, {"text_idx": "#000052", "text": "Rasvatihane so\u0308o\u0308b talvisel toidulaual praktiliselt ko\u0303ike alates pekist ja pa\u0308evalilleseemnetest kuni rasvapallide ja vintlastele mo\u0303eldud ohakaseemneteni. Ko\u0303ige meelsamini so\u0308o\u0308vad rasvatihased siiski kvaliteetseid maapa\u0308hkleid ja so\u0308o\u0308dakooke. Tema so\u0308o\u0308gieelistusi on kerge ja\u0308lgida kui panna korraga va\u0308lja erinevaid so\u0308o\u0308ke. Tavaliselt on laia valiku puhul esimeseks eelistuseks so\u0308o\u0308dakoogid, siis pa\u0308hklid ja siis ko\u0303ik muud so\u0308o\u0308gisegud. Rasvatihased on ka esimesed, kes tulevad aknale koputama kui so\u0308o\u0308gimaja tu\u0308hjaks on saanud."}, {"text_idx": "#000055", "text": "Loe veel: Lindude so\u0308o\u0308tmine suurte so\u0308o\u0308gimajadega, Lindude so\u0308o\u0308tmine on alanud, Lindude suvine so\u0308o\u0308tmine meelitab kohale po\u0303nevaid ku\u0308lalisi, Lindude talvine so\u0308o\u0308tmine ja sinaso\u0303pruse loomine"}, {"text_idx": "#000056", "text": "Ka mul on so\u0308o\u0308gilaual palju tihaseid. On olnud isegi tutt-tihaseid, kuid mitte veel sel aastal. Minu lemmikud on sinitihased. Kuid sel aastal on minu so\u0308o\u0308gipaika ku\u0308lastanud raudkull. See tegelane on eriti u\u0308lbe kuid sinna pole vist midagi parata. Eks tal ka ko\u0303ht tu\u0308hi. Kaunist talve ja\u0308tku ko\u0303ikidele linnuso\u0303pradele."}]